วันที่ 31 ม.ค. 61 ผมมีเพศสัมพัน กับแฟน แต่ถุงชำรุด แต่ไม่ได้หลั่งใน น่ะครับ ประจำเดือนล่าสุด ก่อนมีเพศสัมพัน ปจด.วันแรกประมาน 13 ธ.ค. 60 ผมอยากรุ้ว่าถ้าเจาะเลือดตรวจจะรู้ไหม ผมลองใช้ที่ตรวจแล้ว แต่ประจำเดือนจะมาอีกที ประมาน อังคาร 16 ม.ค 61 ผมอยากรุ้ก่อน อีกอย่างตอนนี้ แฟนผมมีอาการ อาเจียน คลื่นไส้ ซึมๆ
สวัสดีค่ะ หากไม่ได้มีการหลั่งน้ำอสุจิเข้าสู่ช่องคลอด และก่อนหน้านั้นไม่ได้มีการหลั่งน้ำอสุจิก่อนที่จะนำอวัยวะเพศชายเข้าสู่ช่องคลอด โอกาสที่จะตั้งครรภ์ก็จะไม่มีหากประจำเดือนในรอบที่แล้ว คือ 13 ธ.ค. และหากมีระยะห่างรอบประจำเดือนในแต่ละรอบที่ผ่านมาไม่มากกว่า 30 วัน สามารถที่จะตรวจหาการตั้งครรภ์จากปัสสาวะได้แล้วค่ะ แต่หากมีระยะห่างรอบประจำเดือนในแต่ละรอบมากกว่า 30 วัน อาจต้องรอไปอีกซัก 1 สัปดาห์ จึงมีโอกาสที่จะตรวจพบได้มากกว่า 99% ค่ะแต่หากต้องการทราบว่ามีการตั้งครรภ์ที่แน่นอนหรือไม่ในวันนี้ การเจาะเลือดตรวจหาฮอร์โมน HCG ก็จะได้ผลที่แม่นยำกว่า ซึ่งสามารถที่จะตรวจพบในวันนี้ได้แล้วค่ะ การตรวจหาฮอร์โมน HCG สามารถเริ่มตรวจพบได้ตั้งแต่ 1 สัปดาห์หลังจากมีเพศสัมพันธ์ในวันที่ไข่ตก และตรวจพบได้แน่นอนที่ 3 สัปดาห์หลังไข่ตก หรือประมาณ 1 สัปดาห์ก่อนช่วงวันที่ประจำเดือนจะมาส่วนอาการของการตั้งครรภ์ต่าง ๆ เช่น อาการแพ้ท้อง ได้แก่คลื่นไส้ อาเจียน วิงเวียน เหม็นอาหาร ไวต่อกลิ่นต่างๆ อยากทานอาหารแปลกๆ เป็นต้นส่วนใหญ่จะไม่แสดงอาการเร็วก่อนที่จะมีอาการขาดประจำเดือน โดยมักมีอาการหลังจากขาดประจำเดือนไปแล้วประมาณ 2 สัปดาห์ค่ะ